Ագիլ Ալիև

Ագիլ Ալիրզա օկլի Ալիև (, ), ադրբեջանցի գիտնական, տնտեսական գիտությունների դոկտոր, պրոֆեսոր։

Կենսագրություն 
Ագիլ Ալիևը ծնվել է 1926 թվականի դեկտեմբերի 10-ին Նախիջևան քաղաքում։ Միջնակարգ դպրոցը Նախիջևանում ավարտելուց հետո 1946 թվականին ընդունվել է Բաքվի պետական համալսարան, որն ավարտել է 1951 թվականին։ Այնուհետև, մինչև 1953 թվականը, աշխատել է որպես Ադրբեջանի գիտությունների ակադեմիայի պատմության ինստիտուտի գիտաշխատող։ 1953 թվականի մայիսին սկսել է աշխատել Ադրբեջանի բժշկական ինստիտուտի քաղաքական տնտեսության բաժնում։ 

1970 թվականին ստացել է տնտեսական գիտությունների թեկնածուի կոչում, 1973 թվականին՝ դոցենտի, 1979 թվականին՝ պրոֆեսորի կոչում։ 1983 թվականից տնտեսագիտության դոկտոր է։

Պրոֆեսոր Ալիևը գիտության զարգացման մատուցած ծառայությունների համար 1982 թվականին արժանացել է գիտության վաստակավոր գործչի պատվավոր կոչման և պարգևատրվել է մի շարք շքանշաններով և մեդալներով։ Հեղինակ է ավելի քան 130 գիտական աշխատանքների, այդ թվում՝ 19 մենագրության և գրքի։ 2001 թվականի հունիսին ընտրվել է Ադրբեջանի Գիտությունների ազգային ակադեմիայի թղթակից անդամ։

Նա մահացել է 2006 թվականի մարտի 7-ին։

Ծանոթագրություններ 

Բաքվի պետական համալսարանի շրջանավարտներ
Ադրբեջանցի գիտնականներ